Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
6 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกต่อ 4.21 จุด (0.31%) ปิดภาคเช้าที่ 1,367.38 จุด โดยมีมูลค่าการซื้อขาย 20,526.33 ล้านบาท 
– Most Positive Impact: SCC (+0.76 จุด) ADVANC (+0.63 จุด) U (+0.59 จุด)
– Most Negative Impact: SCB (-0.89 จุด) CPALL (-0..47 จุด) BIGC (-0.26 จุด)
จุดสังเกต: กลุ่มขนาดกลางกลับมาเป็น ตัวนำตลาดอีกครั้ง เช่น กลุ่มรับเหมาฯ ชิ้นส่วนอิเล็กฯ วัสดุก่อสร้าง และการ Rebound เล็กๆของ ADVANC INTUCH ในขณะที่กลุ่มที่ปรับลดลงจะเป้นกลุ่มที่ขึ้นแรงวานนี้ เช่น ธนาคารฯ ท่องเที่ยว ส่วนกลุ่มพลังงานยังสามารถบวกต่อได้ จุดนี้อาจเป็นตัวบ่งบอกว่ากระแสการซื้อหุ้นกลับ Cover Short น่าจะยังคงมีอยู่ 
 
แนวโน้มตลาดบ่าย  
“ดัชนีขึ้นติดแนวต้านสำคัญที่ 1,372 จุด บ่ายนี้ไม่ควรปิดตัวต่ำกว่า 1,368 จุด” ดัชนีปรับเพิ่มขึ้นตามจังหวะ แต่ยังติดแนวต้านสำคัญที่ 1,372 จุด ก่อนจะหดตัวลงมาทดสอบ 1,364 จุด มองจังหวะการอ่อนตัวดังกล่าว ยังไม่มีสัญญาณลบรุนแรง บางส่วนอาจเป้นแค่การขายทำกำไรในกลุ่มหุ้นที่ขึ้นมาแรงเมื่อวาน แต่ภาพรวมยังคงเห็นการกลับเข้ามารับราคาในหุ้น Big Cap ซึ่งเชื่อว่าน่าจะเกิดจากแรงซื้อกลับหรือ Cover Short ในหุ้นที่โดน Short Sell หนักๆในช่วงก่อนหน้า โดยหุ้นที่ถูก Short Sell มากที่สุด 20 อันดับแรกในช่วง ส.ค.-ก.ย. 2558 จะประกอบไปด้วย PTT KBANK AOT KTB SCC PTTEP TRUE ADVANC PTTGC CPF SCB IRPC BBL JAS ITD DTAC CPALL BH INTUCH IVL 
ช่วงบ่ายวันนี้ยังต้องระวังการขายทำกำไรของพอร์ตโบรกเกอร์ ด้วยเพราะเมื่อวานมีการซื้อสุทธิเข้ามากว่า 2.5 พันล้านบาท แม้อาจมีบางส่วนที่ขายไปแล้วในช่วงเช้า แต่ด้วยปริมาณการซื้อต่อวันที่มากผิดปกติอาจเหลือขายเพิ่มอีกได้ในช่วงบ่าย อย่างไรก้ตามคาดว่าการอ่อนตัวในช่วงบ่ายจะไม่รุนแรง และ SET Index น่าจะรักษา Momentum การฟื้นตัวระยะสั้นไว้ได้ ทั้งนี้จะมีแนว 1,368 จุดเป็นระดับที่มีนัยสำคัญ หากปิดตัวได้เหนือระดับนี้จะเป็นสัญญาณเชิงบวกต่อการเคลื่อนไหวในวันพรุ่งนี้ 
ประเด็นจับตา/ติดตาม:  
(+) การประชุมธนาคารกลางญี่ปุ่น ในวันที่ 7 ต.ค.2558 เชื่อว่า BOJ อาจมีการประกาศใช้นโยบายการเงินหรือมาตรการกระตุ้นเศรษฐกิจเพิ่มเติม หลังจากนายกรัฐมนตรี ชินโสะ อาเบะ ได้ประกาศว่าพร้อมที่จะใช้นโยบายการคลังเพื่มกระตุ้นเศรษฐกิจครั้งใหญ่ 
 (+) การประชุมธนาคารกลางยุโรป ในวันที่ 8 ต.ค.2558 ตลาดมีความคาดหวังว่า ECB จะประกาศขยายวงเงินการทำ QE (จากเดิมที่ 6 หมื่นล้านยูโรต่อเดือน) และขยายเวลาในการทำ QE ออกไปมากกว่า ก.ย.2559 
– หุ้นแนะนำ: เลือกหุ้นที่ได้ประโยชน์จากการอ่อนค่าของเงินบาท โดยเลือก SVI เก็งหุ้นผลประกอบการ 3Q58 โดดเด่น BH และหุ้นที่มีโอกาสถูกซื้อกลับจาก Cover Short AOT
Investment Theme  